CELEX: 32020D1268
Language: bg
Date: 2020-07-15 00:00:00
Title: Решение (ЕС) 2020/1268 на Европейския парламент и на Съвета от 15 юли 2020 година относно мобилизирането на маржа за непредвидени обстоятелства през 2020 г. за продължаване на хуманитарната помощ за бежанците в Турция

11.9.2020   
               
               
                  BG
               
               
                  Официален вестник на Европейския съюз
               
               
                  L 298/21
               
            
         РЕШЕНИЕ (ЕС) 2020/1268 НА ЕВРОПЕЙСКИЯ ПАРЛАМЕНТ И НА СЪВЕТА
         от 15 юли 2020 година
         относно мобилизирането на маржа за непредвидени обстоятелства през 2020 г. за продължаване на хуманитарната помощ за бежанците в Турция
         ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
         като взеха предвид Договора за функционирането на Европейския съюз,
         като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление (1), и по‐специално точка 14 от него,
         като взеха предвид предложението на Европейската комисия,
         като имат предвид, че:
         
                     (1)
                  
                  
                     С член 13 от Регламент (ЕС, Евратом) № 1311/2013 на Съвета (2) беше създаден марж за непредвидени обстоятелства в размер до 0,03% от брутния национален доход на Съюза.
                  
               
                     (2)
                  
                  
                     В съответствие с член 6 от Регламент (ЕС, Евратом) № 1311/2013 Комисията е изчислила абсолютната стойност на този марж за непредвидени обстоятелства за 2020 г. (3)
                     
                  
               
                     (3)
                  
                  
                     След като разгледаха всички други финансови възможности за реагиране на непредвидени обстоятелства в рамките на тавана за поети задължения за 2020 г. по функция 4 (Глобална Европа) от многогодишната финансова рамка (МФР) и предвид факта, че през 2020 г. не са налични никакви други специални инструменти за реагиране на такива обстоятелства, е необходимо да се мобилизира маржът за непредвидени обстоятелства, за да се отговори на спешната необходимост от предоставяне на хуманитарна помощ за бежанците в Турция чрез увеличаване на бюджетните кредити за поети задължения в общия бюджет на Съюза за финансовата 2020 година над тавана по функция 4 на МФР.
                  
               
                     (4)
                  
                  
                     С оглед на тази много специфична ситуация условието за крайно средство за реагиране, предвидено в член 13, параграф 1 от Регламент (ЕС, Евратом) № 1311/2013, е изпълнено.
                  
               
                     (5)
                  
                  
                     Настоящото решение е свързано с финансиране, включено в коригиращ бюджет № 5 към общия бюджет на Европейския съюз за 2020 г. За да се осигури съгласуваност с този коригиращ бюджет, настоящото решение следва да се прилага от деня на приемането му,
                  
               ПРИЕХА НАСТОЯЩОТО РЕШЕНИЕ:
         
            Член 1
            За целите на общия бюджет на Съюза за финансовата 2020 година се мобилизира маржът за непредвидени обстоятелства, за да се осигури сума в размер на 481 572 239 EUR под формата на бюджетни кредити за поети задължения над тавана за поети задължения по функция 4 (Глобална Европа) от многогодишната финансова рамка.
         
         
            Член 2
            Общата сумата от 481 572 239 EUR, посочена в член 1, се компенсира от маржовете под тавана за поети задължения за финансовата 2020 година по следните функции на многогодишната финансова рамка:
            
                        а)
                     
                     
                        функция 5 (Администрация): 16 248 368 EUR;
                     
                  
                        б)
                     
                     
                        функция 2 (Устойчив растеж: природни ресурси): 465 323 871 EUR.
                     
                  
         
            Член 3
            Настоящото решение влиза в сила в деня на публикуването му в Официален вестник на Европейския съюз.
            То се прилага от 15 юли 2020 г.
         
         
            Съставено в Брюксел на 15 юли 2020 година.
            
               
                  За Европейския парламент
               
               
                  Председател
               
               D. M. SASSOLI
            
            
               
                  За Съвета
               
               
                  Председател
               
               J. KLOECKNER
            
         
         
            (1)  ОВ C 373, 20.12.2013 г., стр. 1.
         
            (2)  Регламент (EC, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014 – 2020 (ОВ L 347, 20.12.2013 г., стр. 884).
         
            (3)  Съобщение на Комисията до Съвета и Европейския парламент от 2 април 2020 г. – Техническа корекция по отношение на специалните инструменти за 2020 г. (COM(2020) 173).